CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2754)
  + [Valencià](/va/acuerdo/2754)






Selector de idioma

Leer

* [Español](/es/acuerdo/2754)
* [Valencià](/va/acuerdo/2754)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

Data d'aprovació
:   30/01/2014

Data de publicació
:   03/02/2014

Òrgan competent
:   Departament de Fonaments de l¿Anàlisi Econòmica

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=2754.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2754)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2754)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT&url=https://www.boua.ua.es/va/acuerdo/2754)

**Títol:** CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Departament de Fonaments de l¿Anàlisi Econòmica

**Data d'aprovació:** dijous, 30 de gener de 2014

CONVOCATÒRIA D'AJUDES PER A ESTUDIANTS DEL MÀSTER EN ECONOMIA QUANTITATIVA DE LA UNIVERSITAT D'ALACANT

1. Objecte i persones destinatàries

És objecte d’aquesta convocatòria promoure la iniciació en tasques d’investigació dels i les estudiants que estiguen cursant el màster en Economia Quantitativa de la Universitat d'Alacant, mitjançant l'assignació d'una ajuda que els permeta iniciar-se en tasques d’investigació vinculades amb els estudis que estan cursant i facilitar-ne la futura orientació professional o investigadora.

2. Nombre d'ajudes i finançament

Un màxim d'1 ajuda a gaudir l'any 2014. La dotació màxima per a aquesta convocatòria és de 5.000 euros i es troba consignada en el capítol 4 de crèdits del Departament de Fonaments de l'Anàlisi Econòmica. L'execució d'aquesta liquidació està supeditada a la disponibilitat de liquiditat de la Universitat d'Alacant.

La subvenció assignada a l’ajuda s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

L'ajuda s'abonarà en dos terminis. El primer termini, que suposarà el 60% de l'ajuda, s'abonarà una vegada resolta la convocatòria; el segon, que suposarà el 40%, s'abonarà si l'estudiant supera els 60 crèdits corresponents al primer curs del màster en Economia Quantitativa en el curs 2013-2014. Aquesta ajuda en cap cas tindrà efectes juridicolaborals entre la persona beneficiària i la Universitat d'Alacant ni tampoc suposa un compromís d'incorporació posterior del beneficiari o beneficiària a la seua plantilla. La col·laboració prestada per l'estudiant estarà directament vinculada amb els seus estudis i no suposarà, en cap cas, la realització de tasques pròpies d'un lloc de treball.

La persona beneficiària d'aquesta ajuda per a estudis de màster en Economia Quantitativa tindrà els drets següents:

a) Obtenir del Departament de Fonaments de l'Anàlisi Econòmica la col·laboració i suport necessaris per al desenvolupament normal dels seus estudis.

b) Percebre la dotació econòmica que corresponga a l'ajuda en la forma establida en aquest apartat.

Els i les estudiants que es beneficien d'aquestes ajudes tindran les obligacions següents:

a) Acreditar el compliment dels requisits i condicions establits per a ser beneficiari o beneficiària de l'ajuda a la data de finalització de presentació de sol·licituds.

b) Sotmetre's a les actuacions de comprovació necessàries per a verificar, si escau, el compliment i efectivitat de les condicions de concessió de l'ajuda.

c) Seguir durant el curs 2013-2014, per ensenyament oficial, els estudis de màster en Economia Quantitativa de la Universitat d'Alacant.

d) Mantenir una estreta col·laboració amb el tutor acadèmic o tutora acadèmica, amb vista al compliment del programa de formació i el calendari d'activitats presentat.

e) Ajustar-se a les normes pròpies de funcionament de la Universitat d'Alacant.

f) Comunicar al Departament de Fonaments de l'Anàlisi Econòmica la renúncia a l'ajuda que li haja sigut concedida, així com qualsevol incidència que menyscabe l'obtenció dels objectius previstos en aquesta convocatòria o s'hi opose. Qualsevol variació en les condicions tingudes en compte per a l'avaluació de les sol·licituds interromprà el tràmit d'alta i, si escau, donarà lloc a l'anul·lació de l'ajuda prèvia audiència de l'interessat o interessada.

g) Sotmetre's a les actuacions de comprovació i control financer que puguen realitzar els òrgans competents de la Universitat d'Alacant, aportant tota la informació que li siga requerida en l'exercici de les actuacions anteriors.

h) Respectar les normes fixades en aquesta convocatòria, així com les que la Universitat d'Alacant determine, en l'àmbit de les seues competències, per a supervisar i avaluar el desenvolupament del seu treball.

i) La percepció d'una ajuda dins d'aquesta convocatòria és incompatible amb altres beques o ajudes finançades amb fons públics o privats per a la mateixa finalitat (en concret amb les ajudes per a iniciació a la investigació del Vicerectorat d’Investigació, Desenvolupament i Innovació o les beques de col·laboració del Ministeri d'Educació, Cultura i Esport), així com amb sous o salaris que impliquen vinculació contractual o estatutària del beneficiari o beneficiària.

3. Requisits dels i les sol·licitants

Podran sol·licitar aquestes ajudes els i les estudiants del màster en Economia Quantitativa de la Universitat d'Alacant i que es troben matriculats i matriculades oficialment en la totalitat de les assignatures del primer curs del Màster, i que reunisquen els requisits següents:

a) Tenir una nota mitjana igual o superior a 1,60 en la titulació que va donar accés al màster després d'aplicar el barem següent: aprovat = 5,5 punts, notable = 7,5 punts, excel·lent = 9 punts i matrícula d'honor = 10 punts. Per al càlcul de la nota mitjana, la puntuació de cadascuna de les assignatures es ponderarà en funció del nombre de crèdits que la integren.

b) No es tindran en compte els crèdits que, segons els plans d'estudi, només puguen qualificar-se com a "apte", ni el reconeixement de crèdits en el qual no hi haja qualificació.

c) No estar incapacitat físicament ni patir malaltia que puga impedir el desenvolupament de l'activitat formativa que constituïsca l'objecte de l'ajuda.

d) Els i les estudiants de nacionalitat estrangera no comunitària hauran d'estar en possessió del NIE en el termini de presentació de sol·licituds d’aquesta convocatòria.

e) Estar avalat o avalada per un tutor acadèmic o tutora acadèmica que serà una persona del Departament de Fonaments de l'Anàlisi Econòmica amb docència en el màster en Economia Quantitativa, amb la titulació de doctor i pertanyent a la plantilla docent i investigadora de la Universitat d'Alacant. Cap tutor acadèmic o tutora acadèmica podrà figurar com a tal en més d'una sol·licitud d'ajuda dins d'aquesta convocatòria.

Els requisits anteriorment esmentats i que no figuren en l'expedient del o la sol·licitant en la data en què acaba el termini de presentació de sol·licituds seran motiu d'exclusió d’aquesta convocatòria.

4. Presentació de sol·licituds

Les sol·licituds es presentaran, segons el model disponible en la Secretaria del Departament de Fonaments de l'Anàlisi Econòmica, en el Registre de la Universitat d'Alacant i dirigit a la directora del Departament de Fonaments de l'Anàlisi Econòmica. Les sol·licituds hauran d'anar acompanyades de:

-       Fotocòpia del DNI o NIE

-       Currículum Vitae

-       Fotocòpia de l'expedient acadèmic que dóna accés als estudis de màster

-       Fotocòpia de la matricula en el màster en Economia Quantitativa del curs acadèmic 2013-2014

La sol·licitud haurà d'anar avalada pel tutor acadèmic o tutora acadèmica i amb el vistiplau del director del màster. El termini de presentació de sol·licituds serà de 10 dies hàbils a partir de l'endemà de la publicació d'aquesta convocatòria en el BOUA. La presentació de la sol·licitud implica l'acceptació de les bases de la convocatòria.

La mateixa persona no podrà presentar més d'una sol·licitud. Si es donara el cas s'invalidarien totes les sol·licituds presentades.

5. Resolució

Les sol·licituds seran avaluades per una comissió presidida per la directora del Departament de Fonaments de l'Anàlisi Econòmica i integrada a més per la degana de la Facultat d'Econòmiques, o persona en qui delegue, dues vocals d'entre el professorat vinculat al màster i el secretari del Departament de Fonaments de l'Anàlisi Econòmica. Aquest últim actuarà com a secretari de la Comissió. La concessió de l'ajuda es notificarà amb anterioritat a un mes des de la finalització del termini de presentació de sol·licituds.

Per a l'avaluació i selecció dels candidats o candidates s'aplicaran els següents criteris i barem:

Expedient acadèmic de la titulació universitària de grau o equivalent que dóna accés al màster en Economia Quantitativa en el qual es troba matriculat, fins a 10 punts.

La Comissió aplicarà els criteris d'avaluació i elaborarà una relació prioritzada dels candidats i candidates. La resolució inclourà una llista de candidats i candidates suplents per al cas que es produïren renúncies dins del termini de 15 dies a partir de la data de publicació de la resolució de concessió. L'adjudicació de les ajudes corresponents a renúncies es produirà en l'ordre establit en la relació de suplents.

6. Seguiment

L'alta es tramitarà prèvia presentació per les persones interessades en el Departament de Fonaments de l'Anàlisi Econòmica de la Universitat d'Alacant, dins dels 10 dies naturals des de la data de resolució definitiva, dels documents següents:

a) Document d'acceptació de les obligacions com a beneficiari o beneficiària d'una ajuda per a estudiants del màster en Economia Quantitativa de la Universitat d'Alacant, amb el vistiplau del tutor acadèmic o tutora acadèmica i del director del màster.

b) Dades bancàries per a l'abonament de les dotacions de l'ajuda. Si el beneficiari o beneficiària no presenta aquest document d'acceptació en la data establida, s'entendrà que renuncia a l'ajuda.

En cap cas s'autoritzaran canvis de tutor acadèmic o tutora acadèmica, o grup d’investigació, llevat que hi concórreguen circumstàncies de força major apreciades pel Departament de Fonaments de l'Anàlisi Econòmica.

Les renúncies i baixes hauran de ser comunicades pel tutor acadèmic o tutora acadèmica i amb el vistiplau del director o directora del grup d’investigació quan se’n tinga coneixement.

En finalitzar el curs acadèmic 2013-14, els beneficiaris o beneficiàries d'aquestes ajudes hauran de presentar certificat acadèmic d'haver superat els 60 crèdits corresponents al primer curs del màster en Economia Quantitativa i un informe del tutor acadèmic o tutora acadèmica.

L'incompliment total o parcial dels requisits i obligacions establides en aquestes bases i altres normes aplicables donarà lloc a l'obertura d'un expedient d'incompliment, la convocatòria del qual, prèvia audiència de la persona interessada, podrà donar lloc a la revocació de l'ajuda concedida parcialment o totalment i l'obligació de reintegrar la quantia corresponent.

Alacant, 30 de gener de 2014

Mª Dolores Collado Vindel

Directora del Departament de Fonaments de l'Anàlisi Econòmica





[Carretera Sant Vicent del Raspeig s/n  
03745 Sant Vicent del Raspeig - Alacant  
 Tel. 36 409 2732 - Fax 02 275 9721](https://www.google.es/maps/@87.486299,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12998&trk=tyah&trkInfo=tarId%3I3095809952181%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)